கேள்வி: வே. ஆனைமுத்து - பெரியார் சம உரிமைக் கழகம் (1976-88) குறித்து விரிவாக சொல்லுங்கள்.
பதில்: இன்றைய மயிலாடுதுறை மாவட்டம் சீர்காழியில் 1976 ஆகத்து 8 அன்று சேலம் அ. சித்தையன், சீர்காழி மா. முத்துச்சாமி, ஆ.செ. தங்கவேலு, ந. கணபதி, தக்கோலம், கா.ந.ஜலநாதன் ஆகிய தோழர்களின் துணையுடன் ''பெரியார் சம உரிமைக் கழகம்'' என்ற அமைப்பைத் துவக்கினார். 1978-இல் இந்திய அரசு கல்வியிலும், வேலையிலும் பிற்படுத்தப்பட்டோருக்கு இட ஒதுக்கீடு கோரி அன்றைய இந்தியக் குடியரசுத் தலைவர் நீலம் சஞ்சீவ ரெட்டி நேரில் கோரிக்கை வைத்தார். மேலும் உத்தரப் பிரதேசம் (உ.பி.) மாநிலம் முசாபர்நகர் பிற்படுத்தப்பட்டோர் மாநாட்டைத் தொடங்கி வைத்தார். அதன் விளைவாக பீகார் மாநிலத்தில் முதன் முறையாகப் பிற்படுத்தப்பட்டோருக்கு 20% ஒதுக்கீடு வழங்கப்பட்டது. 1979-இல் தில்லி பெரியார் நூற்றாண்டு விழாவை அன்றைய இந்திய துணைப் பிரதமர் ஜெகசீவன்ராம் வைத்துத் தொடங்கி வைத்தார். அக் காலத்தில் ஆனைமுத்துவால் தொகுக்கப்பட்ட "தந்தைப் பெரியாரின் இடஒதுக்கீடு" கருத்துக்களின் இந்தி மொழிபெயர்ப்பு வெளியிடப்பட்டது. இடஒதுக்கீடு தொடர்பில் அன்றைய இந்தியத் தலைமை அமைச்சர் மொரார்ஜி தேசாய் சந்தித்தார். இடஒதுக்கீடு குறித்த விழிப்புணர்வு பரப்புரைகளைப் அசாம், பீகார், கேரளம், கருநாடகம், இராசத்தான், உ. பி., மேற்கு வங்காளம் முதலிய மாநிலங்களில் நடத்தினார். தமிழ்நாட்டில் பிற்பட்டோருக்கு 31 விழுக்காட்டிலிருந்து 60 விழுக்காடாக உயர்த்தக்கோரி அன்றைய தமிழ்நாட்டு முதலமைச்சர்களின் பட்டியல் ம. கோ. இராமச்சந்திரன் கோரிக்கை வைத்தார். இதன் வழியே பிற்படுத்தப்பட்டோருக்கு 50 விழுக்காடு ஒதுக்கீடு வழங்கப்பட்டது. 1980-இல் ''சிந்தனையாளனி''ல் வெளிவந்த இவரின் கட்டுரைகள் தொகுக்கப்பட்டுப் பல நூல்களாக வெளிவந்தன. தலித்தியல் செயல்பாட்டாளர் கன்சிராம் நடத்திய பாம்செப் (BAMCEF) கூட்டங்களில் தலைமையேற்கவும் சிறப்புரையாற்றவும் அழைக்கப்பட்டார். 1982-இல் ஆனைமுத்துவின் பல போராட்டங்களைத் தொடர்ந்து அன்றைய இந்தியாவின் உள்துறை அமைச்சர் அவரைப் பேச்சுவார்த்தைக்கு அழைப்பு விடுத்தார். அதைத் தொடர்ந்து மண்டல் ஆணைக்குழு அறிக்கை, இந்திய நாடாளுமன்றம் வெளியிடப்பட்டது.